kardosdrur/scandi-wiki huggingface dataset:
Sidste istids maksimum

Sidste istids maksimum eller sidste glaciale maksimum (LGM, ) var den periode i den sidste istid hvor indlandsisen nåede sin maksimale størrelse. Dette skete for mellem  og  siden.

Kilder

Henvisninger 

Istider og mellemistider
LGM

LGM kan henvise til:
 "Last Glacial Maximum", på dansk sidste istids maksimum
 Left-Green Movement
 Libre Graphics Meeting
 Little Green Men Games
 Let's Go Mets

Little Green Men
 "Little Green Men", på dansk små grønne mænd, stereotypisk portrættering af rumvæsner
 LGM-1, (for "Little Green Men") øgenavn for den første opdagede pulsar
 LGM-2, øgenavn for KIC 8462852

LGM - silo-affyrede missiler
 LGM-25 Titan
 LGM-25 Titan I ICBM
 LGM-25 Titan II ICBM
 LGM-30 Minuteman ICBM
 LGM-118 Peacekeeper ICBM
Fiskeriministerium

Flere lande har igennem tiden haft et fiskeriministerium:
 Fiskeriministeriet (Danmark)
 Fiskeriministeriet (Bangladesh)
 Fiskeriministeriet (Indonesien)
 Fiskeriministeriet (Thailand)
Susi Pudjiastuti

Susi Pudjiastuti (født 15. januar 1965) er en indonesisk entrepreneur, der var Indonesiens fiskeriminister i præsident Joko Widodo's 2014-2019 regering. Hun ejer også PT ASI Pudjiastuti Marine Product, et fisk og skaldyr-eksportfirma, og PT ASI Pudjiastuti Aviation, som driver charterflyselskabet Susi Air.

Henvisninger 

 

Erhvervsfolk
Politikere fra Indonesien
Obdrup

Obdrup (på dansk også Opdrup og Optrup) er en landsby beliggende øst for Satrup i det centrale Angel i Sydslesvig. Administrativt hører landsbyen under Midtangel Kommune i Slesvig-Flensborg kreds i den nordtyske delstat Slesvig-Holsten. Obdrup var en selvstændig kommune, inden den i 1970 blev sammenlagt med nabobyen Satrup. Med under Obdrup regnes Haddeshus, Mindgab, Nakskov, Obdrupgaard, Sorgefri og Tranholm. I kirkelig henseende hører landsbyen under Satrup Sogn. Sognet lå i Satrup Herred (Gottorp Amt, Sønderjylland), da området tilhørte Danmark. Byen ligger i et skovrigt morænelandskab. Blandt skovene kan nævnes den tidligere dansk-kongelige Obdrup Skov (sydvest for Obdrup og Obdrupgade), Hisskov (Hißholz, nordvest for Obdrup), Obdrup Skovkobbel (Obdrupholzkoppel) med Bregnerøddam (Brekenrühdamm, nord for Obdrup) og Nakholt el. Nakskov (Nakholz, syd for Obtrup). Øst for Obdrupgaard findes rester af en forhenværende tårnborg ved navn Slotsholm.

Stednavnet er første gang nævnt 1470. Navnet er afledt af mandsnavn Obbe eller Ubbe. Obdrup opstod som udstykket gård, dertil kom senere nogle ved vejen liggende huse, som kom til at hedde Obdrupgade. Obdrup er et eksempel på et dansk stednavn uden tysk oversættelse. På dansk findes også varianterne Opdrup og Optrup. 1599 nævnes her tre kådnersted og tre gårde, som kom under Satrupholm gods. Siden 1913 er der et frivilligt brandværn i landsbyen.

Skovene 
Den vest for landsbyen beliggende Obdrup Skov (på ældre dansk Optrup Skov, ty. Obdrupholz) har et areal på 84 hektar. I den statsejede skov står en grænsesten af kong Frederik 7. Mod nord fortsætter skoven som Hisskov (Hissholz) med et areal på yderlige 25 ha bestående af ask--, bøg- og eg-træer. Skovnavnet er afledt af hassel (angeldansk: hessel). De mod nordøst beliggende skove Obdrup Skovkobbel (Obdrupholzkoppel) og Bregnerøddam (Brekenrühdamm) danner siden 1992 et sammenhængende skovområde. Den lille Bregnerødam på 5 ha er første gang nævnt 1765, navnet er sammensat af bregne, ryde (for en lille krat/småskov) og dam. Nakskov (Nakholt) er første gang dokumenteret 1805, navnet er afledt af fællesnavn nakke (oldnordisk hnakkr) og beskriver et smalt stykke land imellem to haver/marker eller en bjerknold. I den danske tid hørte Skovriderløkken med 11 tdr. land, Jeslund og Hareskov med 34,5 tdr. land, Obdrup Skovkobbel og Bregnerøddam med 45 tdr. land samt Hjortskov og Obtrupskov med 19,5 tdr. land under det første gottorpske skovriderdistrikt.

Noter 

Midtangel
Selma Svendsen

Selma Larsen Svendsen (født 21. juni 2001) er en dansk fodboldspiller, der spiller centerforsvar for HB Køge i Gensidige Kvindeliga og Danmarks U/23-kvindefodboldlandshold. Hun har tidligere optrådt for både Danmarks U/16-, U/17- og U/19-landshold.

Som 16-årig fik Selma Svendsen debut på B.93s 1. Kvindeseniorhold i foråret 2018 inden, at hun permanent rykkede op i 3F Liga-truppen i sommeren 2018.

Hun har tidligere spillet ungdomsfodbold hos Lundtofte Boldklub, Lyngby Boldklub og selvsamme B.93, som hun stoppede hos i sommeren 2020 og hos Oure Fodboldakademi. Hun skiftede i juli 2020 til ligaoprykkerne fra HB Køge.

Referencer

Eksterne henvisninger 
 
 

Kvindelige fodboldspillere fra Danmark
Fodboldspillere fra B.93 Fodbold (kvinder)
Fodboldspillere fra Lyngby Boldklub
Fodboldspillere fra HB Køge (kvinder)
James Bugental

James Frederick Thomas Bugental (1915-2008) var en fremtrædende amerikansk psykoterapeut. Han var terapeut, lærer og forfatter i over 50 år.

Han var kendt som en af de vigtigste repræsentanter for eksistentiel-humanistisk psykologi, der er en retning inden for eksistentiel psykologi. I den forbindelse var han også en af de dominerende fortalere for eksistentiel-humanistisk terapi, der er en form for eksistentiel terapi.

Hans teori var at mennesker var hele væsner, der havde valg, frihed og ansvar.

Værker 

 "The Search for Authenticity" (1965)
 "The Search for Existential Identity" (1976)
 "Psychotherapy and Process" (1978)
 "Intimate Journeys: Stories from Life-Changing Therapy" (1990)
 "The Art of the Psychotherapist" (1992)
 "Psychotherapy Isn't What You Think" (1999)

Kilder og henvisninger 

Psykoterapeuter
Psykologer fra USA
Bondsbøl

Bondsbøl (dansk) eller Bunsbüll (tysk) er en spredt bebyggelse beliggende midtvejs mellem Havetoft (Hovtoft) og Havetoftløjt i det centrale Angel i Sydslesvig. Stedet består af Bondsbølgaard, Vester- og Øster Bondsbøl beliggende langs Bondsbølgade. Administrativt hører den spredte husgruppe under Midtangel Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet til Havetoft Sogn. Sognet lå i Satrup Herred (Gottorp Amt, Sønderjylland), da området tilhørte Danmark.

Bondsbøl er første gang nævnt 1352. Stednavnet henføres til (fri) bonde. Bondsbøl var i begyndelsen en landsby. I 1554 nævnes der to gårde tilhørende Strukstrup Herred. Senere blev landsbyen nedlagt og gårdene kom som avls- og mejerigård under Satrupholm gods og derved under Satrup Herred. Nærliggende bebyggelser er Kallehave (Kallehau), Øster Havetoft (Osterhavetoft), Damholm (Dammholm) og Torskjell (Tordschell).

Eksterne henvisninger 
 Øster Bondsbøls hjemmeside

Noter 

Midtangel
Sofie Bloch Jørgensen

Sofie Bloch Jørgensen (født 23. august 1991) er en dansk fodboldspiller, der spiller angreb for AGF (tidligere kaldt VSK Aarhus) i kvindernes Elitedivisionen og har tidligere optrådt for Danmarks U/19-kvindefodboldlandshold.

Hun har tidligere spillet for norske IL Sandviken, Brøndby IF, IK Skovbakken og Vejlby IK. Derudover har hun også spillet collegefodbold i USA for Lindsey Wilson College & Union College, fra 2010 til 2013.

Meritter 
Elitedivisionen
Guld: 2017
Bronze: 2019
Sydbank Pokalen
Guld: 2017
Norgesmesterskapet i fotball for kvinner
Sølv: 2018

Referencer

Eksterne henvisninger 
 
 

Kvindelige fodboldspillere fra Danmark
Fodboldspillere fra VSK Aarhus (kvinder)
Fodboldspillere fra AGF Fodbold (kvinder)
Suppiluliuma 2.

Suppiluliuma 2, søn af Tudḫaliya 4., var den sidste kendte konge af Hittitterne, og regerede fra ca. 1207 f.Kr. – 1178 f.Kr., samtidig med Tukulti-Ninurta 1. fra det Middelassyriske Rige.

Hittitter
Konger
Katri Kulmuni

Katri Briitta Ilona Kulmuni (født 4. september 1987 i Tornio, Finland) er en finsk politiker og nuværende leder af Centerpartiet. Hun har tidligere været Finlands minister for økonomiske anliggender samt finans- og vicestatsminister.

Opvækst og uddannelse 
Kulmuni færdiggjorde sin kandidatgrad i samfundsvidenskab på Lapland Universitet i 2019.

Politisk karriere 
Kulmuni blev valgt til Finlands rigsdag i 2015 og 2019, begge gange i Laplands valgkreds. Efter valget i 2019 blev hun udnævnt til minister for økonomiske anliggender i socialdemokraten Antti Rinnes koalitionsregering, der udover Rinnes eget parti bestod af Centerpartiet, Grønt Forbund, Venstreforbundet og Svensk Folkeparti.

Den 7. september 2019 besejrede Kulmuni Antti Kaikkonen ved valget til formandsposten i Centerpartiet. Den 12. september 2019 efterfulgte hun Mika Lintilä som Finlands vicestatsminister. Efter kollapset af Rinne-regeringen blev Kulmuni finansminister i Sanna Marins regering.

Den 5. juni 2020 trak Kulmuni sig som finansminister og vicestatsminister efter det blev afsløret, at hun havde modtaget medietræning for 56.203 euro, som blev betalt af hendes to ministerier. To dage før hun annoncerede sin afgang, fortalte Kulmuni medierne, at hun har til sinde at betale de fulde omkostninger tilbage. Den 8. juni blev tidligere statsminister Matti Vanhanen valgt som Kulmunis efterfølger til embedet som finansminister.

Kontroverser 
Kort efter hendes udnævnelse til finansminister i 2019 forårsagede Kulmuni kontrovers, da hun afholdte en uformel meningsmåling på det sociale medie Instagram om hvorvidt regeringen skulle tillade finske kvinder med forbindelser til Islamisk Stat at vende tilbage fra Syrien, eller om det blot skulle være deres børn, der skulle have ret til at vende tilbage til Finland. Hun slettede senere Instagram-opslaget og undskyldte efter at have modtaget kritik fra blandt andet Human Rights Watch.

Referencer

Eksterne henvisninger 

 Officiel hjemmeside
 Kulmunis profil på Finlands rigsdags hjemmeside
 Kulmunis Twitter

Ministre fra Finland
Finansministre fra Finland
Langskov (Sydslesvig)

Langskov, Langholt (dansk) eller Langholz (tysk) er en landsby beliggende ved Egernfjord syd for Lille Vabs i landskabet Svansø i det sydøstlige Sydslesvig. Administrativt hører Langskov under Vabs Kommune i Rendsborg-Egernførde kreds i den tyske delstat Slesvig-Holsten. I kirkelig henseende hører landsbyen under Vabs Sogn. Sognet lå i Risby Herred (senere Svans godsdistrikt), da området tilhørte Danmark. Landsbyen er stærkt præget af turisme. Der er et større campingsplads ud ved kysten. Området ud mod fjorden kaldes også for Langhoved. Syd for Langskov ligger Aas Sø.

Langskov er første gang nævnt 1652. Stednavnet betegner en langstrakt skov.

Noter 

Svans
Papirhuset

Papirhuset (spansk: La casa de papel), er et spansk tv-drama, skabt af Álex Pina. Serien var oprindeligt planlagt til to sæsoner over 15 episoder. Den spanske kanal Antena 3 havde rettighederne. Netflix fik globale streaming-rettigheder til serien i efteråret 2017.

Eksterne henvisninger 
  
Tv-serier fra 2010'erne
Krimiserier
Thrillerserier
Dramaserier
Tv-serier fra Netflix
Tv-serier fra Spanien
Hofmarskal

En Hofmarskal (af tysk Hofmarschall) er ved Europæiske hof titlen på den embedsmand, som historisk er den øverste ansvarlige for økonomi. Med tiden er embedets ansvarsområde ekspanderet, og indbefatter hos mange Europæiske hof i dag den generelle ledelse af det Kongelige hof samt hofstaten.

Historisk var hofmarskallen en titel ved de fyrstelige hof i Tyskland, der førte tilsyn med hele fyrstedømmets økonomi.

I Danmark (hofmarskal), Sverige (hovmarskalk), Norge (hoffmarskalk), Holland ("hofmaarschalk") og i Luxembourg (maréchal de la cour) findes titlen hofmarskal stadig. Titlen eksisterede i Belgien indtil 2006.

Danmark 

I Danmark er hofmarskallen chefen for Det Kongelige Danske Hof og leder den regerende konges/dronnings hofstat.

Den nuværende hofmarskal er Kim Kristensen (pr. 1. april 2021)

Sverige 
I Sverige var hofmarskalen oprindeligt embedsmanden i hofstaterne ved det kongelige hof, som havde til opgave at bistå kongen i hoffets administration. I dag består hofmarskalembedet af en første hofmarskal, som er chef for det Hofmarskallat, og en rigshofmarskal, som er det højeste embede i det kongelige hof, og svarer i Danmark til embedet Overhofmarskal.

Referencer 

Stillingsbetegnelser
 
Hofembedsmænd
Poul Petersen

Poul Petersen kan henvise til

 Poul Petersen (skuespiller) (1905-1986) – dansk skuespiller og teaterdirektør
 Poul Petersen (fodboldspiller) (1921-1997) – dansk fodboldspiller
 Poul Petersen (badmintonspiller) - dansk badmintonspiller

Se også 
 Poul Pedersen
Pokémon Colosseum

Pokémon Colosseum er et rollespil udviklet af Genius Sonority, udgivet af The Pokémon Company og distribueret af Nintendo som en del af Pokémon-serien. Den blev udgivet på GameCube-konsollen den 21. november 2003 i Japan, den 22. marts 2004 i Nordamerika og den 14. maj 2004 i Europa. I modsætning til tidligere titler i serien, så er der ingen random encounters (tilfældige møder med Pokémon); i stedet stjæler spilleren Pokémon fra andre Trænere. Spillet har også flere forskellige singleplayer- og multiplayer-modes.

Spillet foregår i Orre-regionen. Man spiller som hovedpersonen Wes, et tidligere medlem af den onde organisation Team Snagem. Spillet igennem redder spilleren "Shadow Pokémon" (Skygge-Pokémon)—Pokémon vis hjerter er blevet formørket af Team Cipher, den anden onde organisation, som findes i Orre-regionen—ved at stjæle dem. Rui, en NPC, agerer som Wes' makker og kan identificere Shadow Pokémon.

Pokémon colosseum blev vist frem ved E3 2003. Hvis man forudbestilte spillet i Nordamerika, så fik man en bonusdisk med, hvorfra spilleren kunne hente den Mytiske Pokémon Jirachi. Ved spillets udgivelse faldt det i god jord med anmelderne, som roste spillet for dets grafik og musik. Spillet var en kommerciel succes med 1,15 millioner eksemplarer solg i USA og 656.270 i Japan.

Pokémon
Focke-Achgelis Fa 330

Focke-Achgelis Fa 330 "Bachstelze"("Vipstjert") var en motorløs autogyro, beregnet til observationer fra undervandsbåde og skibe.

Beskrivelse 
Maskinen kunne lette allerede ved en hastighed på 30 km/t. Den blev drevet alene ved undervandsbådens fart og vinden, og løftedes af den resulterende autorotation. Konstruktionen var yderst enkel og bestod af en stålrørskonstruktion og en rotor med en diameter på 7,31 m. Denne rotor havde tre rotorblade.

Autogyroen kunne klappes sammen. Den blev ikke opbevaret inde i undervandsbåden eller skibet, men i to vandtætte og trykfaste beholdere med en diameter på 60 cm. Disse var monteret lodret på siden af undervandsbådens tårn. Den ene beholder indeholdt rotorbladene og rotornavet, den anden skroget, styreaggregat og halen.

Starten skete fra et "startbord", der var monteret i den såkaldte vinterhave(en platform bagtil på tårnet til antiluftskyts). Autogyroen blev trukket efter båden med et kabel, der kunne rulles ud til 300 meters længde. Den enlige observatør (som også styrede) havde en stærkt øget synsvidde, hvilket skulle øge mulighederne for at opdage mål. Synsvidden fra undervandsbådens tårn var sjældent mere end 5 sømil, hvorimod synsvidden fra autogyroen, der kunne nå en højde på omkring 120 meter, var op til 25 sømil.

Det tog syv minutter at gøre maskinen klar, mens nedpakning i de vandtætte beholdere kunne gøres på to minutter, dertil skal lægges tiden til at hale maskinen ned. I nødstilfælde kunne piloten afkaste rotoren og lande med resten af maskinen i en faldskærm.

Mere end 112 af disse enkle men for deres tid teknisk avancerede maskiner blev bygget og indsat på undervandsbåde af typen IX D 2.

Der skal være blevet samlet omkring 200 eksemplarer hos firmaet Weserflug i Hoykenkamp. Enkelte af disse havnede efter krigsafslutningen hos RAFs Airborne Forces Experimental Establishment, hvor de blev undersøgt. En videreudviklet prototype blev bygget færdig i Frankrig.

Da brugen af en autogyro fra en undervandsbåd forhindrede en hurtigdykning (eller krævede at maskinen og piloten blev efterlad), blev maskinen ikke benyttet meget. En videreudvikling af maskinen til en egentlig helikopter ved at forsyne den med en 60 hk motor og en halerotor blev forsøgt, men vurderet til næppe at kunne bygges. Dette projekt, Fa 336, kom på grund af manglende ressourcer aldrig ud over tegnebrættet.

Litteratur 
 Gerhard Freund Himmelfahrtskommando "Bachstelze" – Der Einsatz des antriebslosen Tragschraubers Fa 330 im U-Boot-Krieg des Zweiten Weltkrieges Märchenstraßen-Verlag, Steinau an der Straße 2014, .

Eksterne henvisninger 

 Flere billeder hos luftarchiv.de 
 Start af en Fa 330 fra ewn undervandsbåd (YouTube-Video) 
 Oversigt over helikopterudviklingen hos Focke-Achgelis 
 http://www.nasm.si.edu/collections/artifact.cfm?id=A19540016000 
 http://www.deutsches-museum.de/sammlungen/verkehr/luftfahrt/hubschrauber/bachstelze/ 
 https://www.modellbau-s-sauer.de/die-bachstelze/ 

Rotorfly
Luftwaffe
Fly fra 2. verdenskrig
Militærfly fra Tyskland
Pokémon XD: Gale of Darkness

Pokémon XD: Gale of Darkness, udgivet i Japan som , er et rollespil og en del af Pokémon-franchisen, udgivet til GameCube-konsollen. Det er en efterfølger til GameCube-spillet Pokémon Colosseum. Spillet foregår i Orre-regionen, den samme lokation som Pokémon Colosseum. Alle Game Boy Advance-Pokémon-spil kan forbindes for at bytte eller dyste.

Handling 
Pokémon XD foregår i Orre-regionen fem år efter forgængeren Pokémon Colosseum. Den onde organisation Team Cipher er atter en gang begyndt at sprede frygt i regionen, og spilleren påtager rollen som den unge Træner Michael, der må redde regionen fra Team Cipher.

Spillet går ud på at fange "Shadow Pokémon" (Skygge-Pokémon) ved hjælp af et apparat kaldet "Snag machine", der tillader brugeren at fange andre menneskers Pokémon. Det er derefter spillerens mission at rense disse Shadow Pokémon, hvis hjertet er blevet lukket, og besejre den onde organisation, der udsætter Pokémon for disse rædsler.

Pokémon
Jyske mesterskab 1914-15 (fodbold)

Det jyske mesterskab i fodbold 1914-15 var den 17. udgave af turneringen om det jyske mesterskab i fodbold for herrer organiseret af Jysk Boldspils-Union. Finalen i turneringen stod for fjerde år i træk mellem Vejle BK og AaB. For fjerde år i træk vandt Vejle.

Vinderen af turneringen kvalificerede sig til Landsfodboldturneringen 1914-15.

Nordkredsen

Kreds 1 

Omkamp om 1. plads
25/4 1915: AaB - AGF 4 - 1 (1 - 0)

Kreds 2 
Viborg FF vandt foran Skive IK, Nykøbing Mors IF og Thisted IK.

Kredsfinale 
9/5 1915: AaB - Viborg FF 5 - 1

Sydkredsen

Kreds 4 
Vejle BK nr. 1 foran Horsens IK. Øvrige klubber i kredsen var Fredericia BK, Kolding IF og Vejen SF.

Nr. et og to i kreds 4 mødtes om en plads i Sydkredsen finale.

Kvalifikation til kredsfinale
9/5 1915: Vejle BK - Horsens IK. Vejle erklæret som vinder, da Horsens ved stillingen 1-1 i 2. halvleg forlod banen i protest over dommeren.

Kreds 3 
Esbjerg AK vandt foran Holstebro BK og Ringkøbing IF.

Kredsfinale 
13/5 1915: Vejle BK - Esbjerg AK 3 - 0

Finale 
16/5 1915: Vejle - AaB 2 - 1 ( 2 - 0)

Spillet på boldbanen ved Dalgas Avenue i Aarhus.

Kilder

Øvrige kilder 
 
 Johannes Gandil (1939): Dansk fodbold, Sportsbladets forlag.

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
DBU
Jyske mesterskab 1907-08 (fodbold)

Det jyske mesterskab i fodbold 1907-08 var den 10. udgave af turneringen om det jyske mesterskab i fodbold for herrer organiseret af Jysk Boldspil-Union. Turneringen blev for første gang vundet af AGF, der i finalen slog Ringkøbing IF.

Finalen skulle oprindeligt være spillet på Marselisborg Boldplads i Aarhus, som imidlertid var oversvømmet af regn. Kampen blev derfor samme dag flyttet til en bane i den nordlige del af byen. Ringkøbing IF mente, at finalen burde være udsat og nedlagde protest. JBU gav to måneder senere Ringkøbing IF medhold. Det blev dog besluttet, at der ikke skulle spilles en omkamp. Til gengæld uddeltes ingen pokal.

Nordkredsen 
AaB, AGF, Vejle BK og Vejen SF blev kredsvindere.

Kredssemifinaler 
10/5 1908 AGF - AaB 2-0

Vejle BK - Vejen SF 11 - 1

Kredsfinale 
16/5 1908 Vejle BK - AGF 2 - 7

Sydkredsen 
Ringkøbing IF vandt Sydkredsen.

Finale 
24/5 1908: AGF - Ringkøbing IF 3 - 2 ( 1 - 0)

Kampen skulle være spillet på Marselisborg Boldplads i Aarhus, som imidlertid var oversvømmet af regn. Finalen blev derfor flyttet til en bane i den nordlige del af byen.

Kilder

Øvrige kilder 
 
 Johannes Gandil (1939): Dansk fodbold, Sportsbladets forlag.

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
DBU
Box 72

Box 72 var et Århusiansk, i dag legendarisk spillested for pigtrådsmusik i 1960'erne og 1970'erne, beliggende Frederiksgade 72, i det nedlagte avistrykkeri for Jyllands-Posten. Spillestedet eksisterede fra 1965, hvor det åbnede under navnet Boom Dancing Center, men skiftede navn til Box 72 i 1968, havde en kapacitet på omkring 1.000 gæster. I 1980 blev det ødelagt af en brand, men genåbnede senere som Motown.

Historie 

I 1964 flyttede Jyllands-Posten sit hovedsæde ud fra Frederiksgade 72, hvor avisen havde holdt til siden efter WWI (1914-1918), til et ny bladhus i Viby.

I 1965 åbner danselærer Kurt Brøgger "Boom Dancing Center" – populært kaldt Boom – der blev provinsens førende pigtråds- og poptempel, hvor danske navne som Peter Belli, The Defenders og Rocking Ghost spillede, foruden internationale bands som The Yardbirds og Pink Floyd. Lige som Hit House i København, der var åbnet året før, havde Boom der ingen spiritusbevilling.

Boom lukkede i 1968 hvorefter restauratør Palle Brøgger overtog lokalerne og åbnede "Box 72", der ændrede stil fra pigtrådsmusik til et sted, hvor var både diskotek og livekoncert. Modsat Boom var der tillige bevilling til servering af alkoholiske drikkevarer og cafeteria på første sal. I 1980 ødelagdes Box 72 af en brand.

Orkestre der spillede i Boom og Box 72 
 Peter Belli & Les Rivals
 Passport
 Pink Floyd
 Rocking Ghost
 The Defenders
 The Hitmakers
 The Walkers
 The Yardbirds
 Them
 Herman's Hermits

DJs fra Box 72 
 Jack the Ripper, aka Jack Fridthjof.

Referencer 

Rock fra Danmark
Etableret i 1965
Spillesteder i Aarhus
Spillesteder i Danmark
Willem van de Velde

Willem van de Velde var navnet på to hollandske malere:
 Willem van de Velde den ældre
 Willem van de Velde den yngre
Willem van de Velde den ældre

Willem van de Velde den ældre (1610/11 – 13. december 1693) var en marinemaler i Den hollandske guldalder. Han var far til Willem van de Velde den yngre, der ligeledes var marinemaler, og som gik så godt i lære hos faderen, at der til tider kan herske tvivl om, hvilke malerier der er faderens, og hvilke der er sønnens.

Marinemalere
Malere fra Nederlandene
Personer fra Leiden
Hendrick Dubbels

Hendrick Dubbels eller Hendrick Jacobsz. Dubbels og varianter heraf (1621–1707) var en marinemaler i den hollandske guldalder, som brugte det meste af sin karriere i andre marinemaleres studier. Han malede herudover også vinterlandskaber.

Marinemalere
Malere fra Nederlandene
Personer fra Amsterdam
Jan Porcellis

Jan Porcellis (1580/84 Ghent – 29. januar 1632 Zoeterwoude) var en hollandsk marinemaler i det 17. århundrede. Hans værker startede en "afgørende overgang fra tidlig realisme til den tonale fase", og lagde kimen til en ny stil og subjekt i marinemalerier ved at fokusere på overskyet himmel og høj bølgegang, hvilket var et radikalt bryd med marinekunstens tidligere fokus på skibenes storhed i historiske sammenhænge. Denne form for større simplicitet omkring marinekunst, hvor størstedelen af lærredet viser himlen og havet, blev afgørende for senere værker i genren.

Henvisninger 

Marinemalere
Malere fra Nederlandene
Personer fra Gent
Ludolf Bakhuizen

Ludolf Bakhuizen (også stavet Ludolf Backhuijzen, Ludolf Backhuizen, Ludolph Backhuyzen, Ludolph Backhuysen og Ludolf Bakhuysen) (28. december 1630 – 7. november 1708) var en tyskfødt hollandsk kunstmaler, kalligraf, trykker o.a. Han blev den førende hollandske marinemaler efter Willem van de Velde den ældre og yngre rejste til England i 1672. Han malede også portrætter af sin familie og vennekreds.

Kilder

Henvisninger

Eksterne henvisninger 
 
 "Ships in Distress in a Heavy Storm", Rijksmuseum

Malere fra Nederlandene
Nederlændere i 1600-tallet
Nederlændere i 1700-tallet